Han vant fire super-G-renn under Nor-Am Cup i alpint 2010/11, og vant med det super-G i Nor-Am Cup denne sesongen. Han endte på andreplass i kombinasjonen, og kom på tredjeplass i Nor-Am Cup total med 845 poeng. Han deltok i junior-VM i alpint 2011, og kom der på 11.-plass i super-G, 12.-plass i kombinasjonen, 13.-plass i storslalåm, 33.-plass i utfor og 35.-plass i slalåm. Under USA-mesterskapet i alpint 2011 del 1 i februar kom han på 19.-plass i utfor, og i USA-mesterskapet del 2 i mars fikk han bronse i super-G, og han kom på niendeplass i storslalåm.